ਕਿੱਸਾ (ਫ਼ਿਲਮ)

ਕਿੱਸਾ ਅਨੂਪ ਸਿੰਘ ਦੀ ਲਿਖੀ ਅਤੇ ਨਿਰਦੇਸ਼ਤ ਕੀਤੀ 2013 ਦੀ ਭਾਰਤੀ-ਜਰਮਨੀ ਡਰਾਮਾ ਫ਼ਿਲਮ ਹੈ। ਇਹ ਪੰਜਾਬੀ ਫ਼ਿਲਮ 38ਵੇਂ "ਟੋਰਾਂਟੋ ਇੰਟਰਨੈਸ਼ਨਲ ਫ਼ਿਲਮ ਫੈਸਟੀਵਲ"(2013) ਵਿੱਚ ਵਿਖਾਈ ਗਈ। ਉਥੇ ਇਸ ਨੇ 15 ਸਤੰਬਰ 2013 ਦੀ "ਸਰਬੋਤਮ ਏਸ਼ੀਅਨ ਫ਼ਿਲਮ" ਦਾ ਪੁਰਸਕਾਰ ਜਿੱਤਿਆ ਹੈ।"TIFF 2013: 12 Years a Slave wins film fest’s top prize". Toronto Star, September 15, 2013. ਇਸ ਫ਼ਿਲਮ ਦੇ ਨਿਰਮਾਣ ਵਿੱਚ ਭਾਰਤ, ਜਰਮਨੀ, ਨੀਦਰਲੈਂਡ ਅਤੇ ਫਰਾਂਸ ਸ਼ਾਮਿਲ ਹਨ। ਸਹਿ-ਨਿਰਮਾਤਾ ਵਜੋਂ ਐਨ.ਐਫ.ਡੀ.ਸੀ. ਦਾ ਯੋਗਦਾਨ ਹੈ।

ਸਾਰ
ਅੰਬਰ ਸਿੰਘ ਭਾਰਤ ਦੀ 1947 ਦੀ ਵੰਡ ਦਾ ਸੰਤਾਪ ਭੋਗ ਰਿਹਾ ਹੈ। ਉਸਨੂੰ ਉਜੜ ਕੇ ਆਉਣਾ ਪੈਂਦਾ ਹੈ। ਉਸ ਦੇ ਤਿੰਨ ਲੜਕੀਆਂ ਹਨ ਪੁੱਤਰ ਕੋਈ ਨਹੀਂ ਹੈ।
ਇਸੇ ਦੌਰਾਨ ਜਦੋਂ ਉਸ ਦੇ ਘਰ ਚੌਥੀ ਬੇਟੀ ਜਨਮ ਲੈਂਦੀ ਹੈ ਤਾਂ ਉਹ ਉਸ ਨੂੰ ਲੁਕਾ ਇੱਕ ਲੜਕੇ ਵਜੋਂ ਪਾਲਦਾ ਹੈ ਅਤੇ ਪੁੱਤਰਾਂ ਦੀ ਤਰ੍ਹਾਂ ਪਾਲਿਆ ਕੰਵਰ ਸਿੰਘ ਵੱਡਾ ਹੋਕੇ ਟਰੱਕ ਡਰਾਈਵਰ ਬਣ ਜਾਂਦਾ ਹੈ। ਅੰਬਰ ਸਿੰਘ ਉਸ ਦਾ ਵਿਆਹ ਨੀਲੀ ਨਾਂ ਦੀ ਕੁੜੀ ਨਾਲ ਕਰ ਦਿੰਦਾ ਹੈ। ਇਸ ਤੋਂ ਬਾਅਦ ਕਹਾਣੀ ਉਲਝ ਜਾਂਦੀ ਹੈ। ਇਹ ਅੰਬਰ ਸਿੰਘ ਦੀ ਕਹਾਣੀ ਨਾ ਰਹਿ ਕੇ ਮਨੁੱਖ ਦੀ ਅੰਦਰਲੀ ਭਟਕਣ ਦੀ ਕਹਾਣੀ ਬਣ ਜਾਂਦੀ ਹੈ।

ਸਿਤਾਰੇ
 ਇਰਫ਼ਾਨ ਖ਼ਾਨ 
 ਰਸੀਕਾ ਦੁੱਗਲ 
 ਤਿੱਲੋਤਮਾ ਸ਼ੋਮ
 ਫ਼ਾਇਜ਼ੇ ਜਲਾਲੀ
 ਟਿਸਕਾ ਚੋਪੜਾ
 ਸੋਨੀਆ ਬਿੰਦਰਾ

ਹਵਾਲੇ

ਸ਼੍ਰੇਣੀ:ਪੰਜਾਬੀ-ਭਾਸ਼ਾ ਭਾਰਤੀ ਫ਼ਿਲਮਾਂ
ਸ਼੍ਰੇਣੀ:ਭਾਰਤੀ ਐਲਜੀਬੀਟੀ ਨਾਲ ਸਬੰਧਿਤ ਫ਼ਿਲਮਾਂ